English: Thank you, Cabinet Secretary, for your statement. A lot of this has now been covered, so can I just bring you down to - it's a very simple point, actually, that I wanted to make? I've been doing a lot of work in my constituency around health and social care over the summer and into the autumn, and there is a clear suggestion that people don't always receive, certainly, the social care support that they think they should have. And although I'm treating that feedback with a little bit of caution at the moment, because I think that needs some further work, I do know that that is something that you're acutely aware of, and your £180 million announcement on the health and social care integration agenda is very much welcome in terms of moving us some way towards dealing with that whole-system approach to health and social care that clearly is the answer in the longer term. In strengthening some of the new innovations that I've seen, and the people who I've been talking to, like the GP support officers and the community connectors, we've certainly got to continue improving the links between GPs, third sectors and local authority support. So, even at this early stage, could I ask that you give some consideration to whether greater consistency might help users to understand the innovation and change that's taking place at local level? I'll give you an example, and you and Jenny Rathbone have both alluded to this. I've been talking to GP support officers, I've been talking to social prescribers, I've been talking to community connectors, I've been talking to the virtual ward team, and by and large, they're mostly doing the same type of work. And while I accept that each of those innovations is slightly different, I do feel that some greater consistency in titles and terminology might help users to better understand what part of the service they're actually dealing with. Of course I appreciate that's probably very low down the order of your priorities in the wider scheme of things, but I do think it is important. Terminology is important and that people, when they're accessing the services, and when you're delivering the type of integrated care that we're looking at - that everybody understands that when they access that service, and when they are referred to a particular type of service, they are consistent in what they're getting and they know what they're getting in terms of the titles that people use.
Welsh: Diolch ichi, Ysgrifennydd y Cabinet, am eich datganiad. Mae llawer o hyn wedi ei drafod bellach, felly a gaf i ddod â chi at - mae'n bwynt syml iawn, mewn gwirionedd, yr oeddwn i eisiau ei wneud? Rwyf wedi bod yn gwneud llawer o waith yn fy etholaeth i ynghylch iechyd a gofal cymdeithasol dros yr haf a dechrau'r hydref, ac mae awgrym clir nad yw pobl bob amser yn cael, yn sicr, y cymorth gofal cymdeithasol y maen nhw'n credu y dylen nhw ei gael. Ac er fy mod i'n trin yr adborth hwnnw ag ychydig o bwyll ar hyn o bryd, oherwydd rwy'n credu bod angen rhywfaint rhagor o waith ar hwnnw, rwy'n gwybod fod hyn yn rhywbeth yr ydych chi'n ymwybodol ohono, ac mae eich cyhoeddiad am yr £180 miliwn ar yr agenda integreiddio iechyd a gofal cymdeithasol i'w groesawu yn fawr iawn o ran mynd â ni beth o'r ffordd tuag at ymdrin ag iechyd a gofal cymdeithasol yn ei gyfanrwydd, sef yr ateb, yn amlwg, ar gyfer y tymor hwy. Wrth atgyfnerthu rhai o'r dulliau arloesol yr wyf i wedi eu gweld, a'r bobl yr wyf i wedi bod yn siarad â nhw, fel y swyddogion cymorth meddygon teulu a'r cysylltwyr cymunedol, yn sicr mae'n rhaid i ni barhau i wella'r cysylltiadau rhwng meddygon teulu, sefydliadau trydydd sector a chefnogaeth awdurdod lleol. Felly, hyd yn oed ar y cam cynnar hwn, a gaf i ofyn ichi roi rhywfaint o ystyriaeth i p'un a allai mwy o gysondeb helpu defnyddwyr i ddeall yr arloesi a'r newid sy'n digwydd yn lleol? Fe rof i enghraifft ichi, ac rydych chi a Jenny Rathbone eich dau wedi cyfeirio at hyn. Rwyf wedi bod yn siarad â swyddogion cymorth meddygon teulu, rwyf wedi bod yn siarad â phobl sy'n llunio presgripsiynau cymdeithasol, rwyf wedi bod yn siarad â chysylltwyr cymunedol, rwyf wedi bod yn siarad â'r tîm ward rithwir, ac ar y cyfan, maen nhw'n gwneud yr un math o waith gan amlaf. Ac er y derbyniaf fod pob un o'r dulliau arloesi hynny ychydig yn wahanol, rwy'n credu y gallai mwy o gysondeb o ran teitlau a therminoleg helpu defnyddwyr i ddeall yn well pa ran o'r gwasanaeth y maen nhw'n ymdrin ag ef mewn gwirionedd. Wrth gwrs rwy'n sylweddoli bod hynny, mwy na thebyg, yn isel iawn ar eich rhestr o flaenoriaethau o ran y darlun mawr, ond rwyf o'r farn ei fod yn bwysig. Mae terminoleg yn bwysig a bod pobl, pan fyddan nhw'n defnyddio'r gwasanaethau, a phan rydych chi'n darparu'r math hwnnw o ofal integredig yr ydym yn ei ystyried - bod pawb yn deall, pan maen nhw'n defnyddio'r gwasanaeth hwnnw, a phan fyddan nhw'n cael eu hatgyfeirio at fath penodol o wasanaeth, eu bod yn gyson o ran yr hyn y maen nhw'n ei gael a'u bod yn gwybod beth maen nhw'n ei gael o ran y teitlau y mae pobl yn eu defnyddio.